Diari Oficial de la Generalitat Valenciana


Sumari del DOGV 9537, del 20-02-2023 (2023/1589)

RESOLUCIÓ de 9 de gener de 2023, de la Direcció General d'Emergència Residencial, Funció Social de l'Habitatge i Observatori de l'Hàbitat i la Segregació Urbana, per la qual s'atorguen mitjançant concessió directa les ajudes establides en el Decret 201/2019, de 4 d'octubre, del Consell, d'aprovació de les bases reguladores i del procediment de concessió directa d'ajudes urgents a les persones o unitats de convivència residents en els municipis afectats pels danys produïts pel temporal de pluges, fenòmens costaners i vents ocorreguts a la Comunitat Valenciana entre l'11 i el 14 de setembre de 2019 (cinquena resolució final).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9537

Data del DOGV
:   20-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/1589


Data del document
:   09-01-2023

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 9 de gener de 2023, de la Direcció General d'Emergència Residencial, Funció Social de l'Habitatge i Observatori de l'Hàbitat i la Segregació Urbana, per la qual s'atorguen mitjançant concessió directa les ajudes establides en el Decret 201/2019, de 4 d'octubre, del Consell, d'aprovació de les bases reguladores i del procediment de concessió directa d'ajudes urgents a les persones o unitats de convivència residents en els municipis afectats pels danys produïts pel temporal de pluges, fenòmens costaners i vents ocorreguts a la Comunitat Valenciana entre l'11 i el 14 de setembre de 2019 (cinquena resolució final). [2023/1589]  
Vistes les sol·licituds d'ajudes presentades i que consten en la Direcció General d'Emergència Residencial, Funció Social de l'Habitatge, Observatori de l'Hàbitat i Segregació Urbana, i tenint en compte els següents  
  
Antecedents de fet  
Primer. Mitjançant el Decret 201/2019, de 4 d'octubre, del Consell, es van aprovar les bases reguladores i el procediment de concessió directa d'ajudes urgents a les persones i unitats de convivència residents en els municipis afectats pels danys produïts pel temporal de pluges, fenòmens costaners i vents ocorregut a la Comunitat Valenciana entre l'11 i el 14 de setembre de 2019, publicat en el Diari Oficial de la Generalitat Valenciana en data 9 d'octubre de 2019 (DOGV 8653).  
  
Segon. D'acord amb el que s'estableix en l'article 6 del Decret 201/2019, de 4 d'octubre, el termini per a presentar sol·licituds es va establir en 15 dies a partir de l'endemà de la publicació en el Diari Oficial de la Generalitat Valenciana, és a dir, fins al dia 30 d'octubre inclusivament.  
Tercer. L'article 5 del Decret 201/2019, de 4 d'octubre, del Consell, estableix l'import global màxim de les ajudes per concedir derivades d'aquest decret per un import de 500.000 euros amb fons propis de la Generalitat, assignant 250.000 euros per a l'anualitat 2019 i 250.000 euros per a l'anualitat de 2020, i regula, així mateix, que aquestes ajudes s'imputaran a la línia pressupostària que s'habilite mitjançant un expedient de modificació pressupostària.  
Quart. Per la Resolució de la Sotssecretària de la Vicepresidència Segona i Conselleria d'Habitatge i Arquitectura Bioclimàtica de 25 d'octubre de 2022 s'autoritza la reobertura de les línies de subvenció S8270000 i S1727000 del capítol IV, del programa 43020, Emergència residencial i funció social, i la dotació d'aquestes mitjançant una transferència de crèdit des de la línia de subvenció S8286000, totes del capítol IV programa pressupostari 43395, Emergència residencial i funció social, del pressupost de despeses vigent, a fi d'atendre les obligacions pendents derivades de l'aplicació de l'Ordre 2/2019, de 9 d'abril, i del Decret 201/2019, de 4 d'octubre, del Consell, i atés que en els pressupostos de la Generalitat per a l'exercici 2022 no estan incloses les línies de subvenció S8270000 i S1727000, i tenint en compte que hi ha crèdit disponible i suficient en la línia S8286, «Pla estatal d'habitatge 2018-2021», del programa pressupostari 431.40, Emergència residencial i funció social, capítol IV, s'autoritza la reobertura de les línies pressupostàries S8270000 i S1727000, i la dotació de crèdit per un import de 106.320 i 50.000 euros respectivament, mitjançant una minoració de crèdit de la línia S8286000 per un import de 156.320 euros, del capítol IV programa pressupostari 431.40, per a atendre els compromisos de pagament pendents indicats.  
Cinqué. Segons es fa constar en l'informe subscrit per l'oficina tramitadora de la postemergència habilitada per la Generalitat, a l'empara del que s'estableix en el Decret 201/2019, de 4 d'octubre, s'han presentat 132 sol·licituds d'ajudes per al lloguer d'habitatge per aquelles persones o unitats de convivència l'habitatge habitual i permanent dels quals estiga localitzat en alguna de les zones dels municipis que s'indiquen en l'annex I del decret esmentat, i haja sigut destruït totalment pel temporal, haja patit danys que afecten l'estructura de manera que no es garantisca la seguretat dels habitants de l'habitatge o haja patit danys que impedisquen el desenvolupament normal de les activitats domèstiques ordinàries amb unes mínimes condicions d'habitabilitat. En aquest sentit, s'han emés els informes tècnics favorables que verifiquen l'estat dels habitatges dels peticionaris i la concurrència de la resta de requisits exigits l'article esmentat per a sol·licitar les ajudes de lloguer regulades en aquest decret, i es proposa la concessió de la subvenció a les persones o unitats de convivència que s'esmenten en la present resolució.  
  
Sisé. Hi ha set sol·licituds d'ajudes que, una vegada revisada la documentació presentada i considerant el límit de crèdit existent, compleixen els requisits establits en el decret anteriorment esmentat i es troben en disposició de ser ateses, tal com estableixen les bases reguladores.  
Seté. Hi ha dues sol·licituds d'ajudes de pròrroga d'un període i quatre sol·licituds d'ajudes de pròrroga de dos períodes consecutius que, una vegada revisada la documentació presentada, es troben en disposició de ser ateses.  
Huité. Hi ha quaranta-sis sol·licituds d'ajudes respecte de les quals, una vegada revisada la documentació presentada, es proposa la denegació de les ajudes perquè no compleixen els requisits exigits per l'article 3 per a ser beneficiàries de les ajudes a causa que els habitatges no s'han vist afectats fins al grau de fer necessària la cerca d'un altre habitatge en règim de lloguer per concórrer algun dels motius esmentats en l'article 1 del Decret 201/2019 i no es troben en estat de no habitabilitat, segons consta en l'informe tècnic emés que no ha sigut contradit per l'informe aportat a aquest efecte.  
Nové. Hi ha vint-i-set sol·licituds d'ajudes que, una vegada revisada la documentació presentada, compleixen els requisits exigits per l'article 3 per a ser beneficiàries de les ajudes per concórrer alguns dels motius esmentats en l'article 1 del Decret 201/2019 i com que no estaven completes se'ls va remetre un requeriment d'esmena en el termini de 15 dies hàbils de documentació de divers tipus, d'acord amb el que s'estableix en l'article 7.4 del Decret 201/2019, consta la data de recepció del requeriment esmentat sense que aquest haja sigut atés en el termini corresponent, motiu pel qual se'n proposa la denegació de l'ajuda per no atendre el requeriment d'esmena.  
  
Desé. Finalment, s'ha comprovat el compliment de les obligacions fiscals, tributàries i amb la Seguretat Social de les persones o unitats per a les quals es proposa la concessió de les ajudes sol·licitades amb un resultat positiu.  
  
Fonaments de dret  
Primer. De conformitat amb l'article 8 del Decret 201/2019, de 4 d'octubre, del Consell, és competent per a resoldre sobre la concessió de les ajudes la persona titular de la direcció general d'Emergència Residencial, Funció Social de l'Habitatge, i Observatori de l'Hàbitat i Segregació Urbana, i sobre la base de l'Acord del Consell de 20 de setembre de 2019 d'inici d'actuacions per a pal·liar els danys produïts pel temporal, la Llei 38/2003, de 17 de novembre, general de subvencions, i la Llei 1/2015, de 6 de febrer, de la Generalitat, d'hisenda pública, sector públic instrumental i de subvencions.  
Segon. El Decret 201/2019, de 4 d'octubre, del Consell té per objecte aprovar les bases reguladores i establir el procediment per a la concessió directa d'ajudes per a lloguer d'habitatge a persones i unitats de convivència l'habitatge habitual i permanent de les quals estiga localitzat en alguna de les zones dels municipis que s'assenyalen en l'annex I, haja sigut destruït totalment, haja patit danys que afecten l'estructura de manera que no es garantisca la seguretat dels habitants de l'habitatge, o haja patit danys que impedisquen el desenvolupament normal de les activitats domèstiques ordinàries amb unes mínimes condicions d'habitabilitat a conseqüència del temporal de pluja, fenòmens costaners i vent produït per la DANA esdevinguda al Mediterrani entre l'11 i el 14 de setembre de 2019.  
En aquest sentit, per habitatge habitual s'entendrà exclusivament el que constitueix el domicili de residència efectiva, continuada i permanent de la unitat familiar o de convivència.  
Tercer. Segons l'article 3 del decret esmentat, les persones o unitats de convivència beneficiàries d'aquestes ajudes són les persones físiques que tinguen la seua residència habitual i permanent en un habitatge situat en algun dels municipis que s'indiquen en l'annex I, i que s'haja vist afectat pel temporal com a conseqüència directa de la DANA esdevinguda el setembre de 2019, circumstància que haja obligat la persona o unitat de convivència a l'arrendament d'un habitatge per a destinar-lo a residència habitual.  
Quart. Segons disposa l'article 4, es concedirà una ajuda per habitatge afectat fins a un màxim conformement a la quantitat indicada en l'annex III, que podrà cobrir fins al 100 % de la renda de lloguer, per un període inicial de sis mesos que podrà ser prorrogat per dos períodes de tres mesos consecutius. Una vegada finalitzat el termini per al qual s'ha concedit l'ajuda inicial de sis mesos o qualsevol de les pròrrogues, article 11, en el mes següent se n'haurà de justificar la destinació mitjançant l'aportació de la documentació que acredite el pagament del lloguer.  
Per tot el que s'ha exposat en relació amb les ajudes urgents al lloguer d'habitatge, segons l'apartat 3 de l'article 7 del Decret 201/2019, pel qual s'indiquen les persones proposades per a ser beneficiàries de la subvenció, i es detallen les actuacions i verificacions realitzades amb aquesta finalitat, la persona titular de la Direcció General d'Emergència Residencial, Funció Social i Observatori de l'Hàbitat i la Segregació Urbana resol:  
  
Primer  
Concedir l'ajuda per a atendre les despeses de lloguer d'habitatge equivalent a sis mensualitats per l'import màxim assenyalat en l'annex III del Decret 201/2019, de 4 d'octubre, del Consell o, si escau, per l'import de la renda del lloguer satisfet per les persones beneficiàries, per al supòsit de disposar de contracte d'arrendament en el moment de formular la sol·licitud, així com per a atendre les pròrrogues sol·licitades per tres mesos o per períodes de tres mesos consecutius, a les persones o unitats de convivència indicades en els annexos I i IV d'aquesta resolució. L'import d'aquesta proposta de resolució de concessió ascendeix a vint-i-sis mil cent euros (26.100 €) que s'imputaran a l'aplicació 25.80.56.927.02, línia S1727000 del capítol IV, de l'estat de despeses corrents del pressupost de la Generalitat per a 2022, la dotació del qual és a conseqüència de la reobertura de la línia H03340489, autoritzada per la Resolució de la Sotssecretaria de la Vicepresidència Segona i Conselleria d'Habitatge i Arquitectura Bioclimàtica de 25 d'octubre de 2022, i per un import total de 50.000 euros.  
  
Segon  
Autoritzar la despesa, comprometre el crèdit, així com reconéixer l'obligació i ordenar el pagament de l'import de l'ajuda concedida a cada persona o unitat de convivència beneficiària segons l'annex I d'aquesta proposta de resolució.  
  
Tercer  
Denegar les ajudes sol·licitades per les persones o unitats de convivència que figuren en l'annex II d'aquesta resolució pel fet que haja verificat l'Administració que aquest habitatge no ha sigut destruït totalment, no ha patit danys que afecten l'estructura de manera que no es garantisca la seguretat dels habitants de l'habitatge, o no ha patit danys que impedisquen el desenvolupament normal de les activitats domèstiques ordinàries amb unes mínimes condicions d'habitabilitat.  
  
  
Quart  
Denegar les ajudes sol·licitades per les persones o unitats de convivència que figuren en l'annex III d'aquesta resolució per no acreditar-se el compliment dels requisits necessaris per a ser beneficiaris de les ajudes.  
  
Cinqué  
Autoritzar la despesa, comprometre el crèdit, així com reconéixer l'obligació i ordenar el pagament de l'import de l'ajuda concedida a cada persona o unitat de convivència beneficiària, segons l'annex IV d'aquesta resolució, a les persones beneficiàries que en l'últim mes del període inicial pel qual se subvenciona la renda de lloguer van presentar sol·licitud de pròrroga per tres mesos o per períodes de tres mesos consecutius, acompanyada de la declaració responsable per la qual es justifica que es mantenen les circumstàncies que van donar lloc a la concessió de l'ajuda.  
  
Sisé  
Una vegada finalitzat el termini per al qual s'ha concedit l'ajuda inicial de sis mesos o qualsevol de les pròrrogues, durant el mes següent se n'ha de justificar la destinació mitjançant l'aportació dels rebuts justificatius que acrediten el pagament del lloguer, així com una còpia del contracte d'arrendament subscrit, en el cas dels expedients en què no s'haja presentat aquest contracte juntament amb la sol·licitud de l'ajuda. Aquesta documentació justificativa s'ha de dirigir a la Direcció General d'Emergència Residencial, Funció Social de l'Habitatge i Observatori de l'Hàbitat i la Segregació Urbana.  
  
Seté  
En el cas que la subvenció rebuda supere la renda real reportada de lloguer, s'hauran de reintegrar reintegrament de les quantitats abonades en concepte d'ajuda sobre el cost de la renda de lloguer efectivament pagat, una vegada presentada la documentació justificativa que acredita el pagament de la renda, o bé ajustar-se el càlcul de la subvenció corresponent per abonar sobre l'import d'ajuda que es concedisca en el cas de sol·licitud de pròrroga de l'ajuda.  
  
Huité  
Les persones beneficiàries d'aquesta subvenció quedaran obligades a sotmetre's a la normativa sobre supervisió, seguiment i control de subvencions, així com a facilitar tota la informació requerida per l'òrgan gestor de la subvenció. Igualment, quedaran, en tot cas, subjectes a les obligacions i al control imposats per l'article 14 i concordants de la Llei 38/2003, de 17 de novembre, i de la Llei 1/2015, de 6 de febrer.  
  
La Conselleria d'Habitatge i Arquitectura Bioclimàtica podrà realitzar totes les inspeccions tècniques i administratives que es consideren necessàries a fi de confirmar l'execució correcta d'aquesta ajuda.  
  
Contra aquesta resolució, que posa fi a la via administrativa, es podrà interposar un recurs potestatiu de reposició davant del secretari autonòmic d'Habitatge i Funció Social, d'acord amb el punt primer de la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, en el termini d'un mes comptador des de l'endemà de la publicació d'aquesta resolució en el Diari Oficial de la Generalitat Valenciana, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 10, 46 i concordants de la Llei 29/1998, de 13 de juliol, reguladora de la jurisdicció contenciosa administrativa i sense perjudici que s'utilitze qualsevol altra via que es considere oportuna.  
  
  
València, 9 de gener de 2023.- La directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana: Pura Peris García.